Blaze7451/Wiki-th-20250601 huggingface dataset:
เทศบาลเมืองปากช่อง

ปากช่อง เป็นเทศบาลเมืองแห่งหนึ่งจากเทศบาลเมืองทั้งหมด 4 แห่งในจังหวัดนครราชสีมา ครอบคลุมพื้นที่บางส่วนของตำบลปากช่อง และบางส่วนของตำบลหนองสาหร่าย ในอำเภอปากช่อง มีประชากรในปี พ.ศ. 2560 จำนวน 34,947 คน ทำให้เป็นเทศบาลที่มีประชากรมากที่สุดอันดับที่ 2 ของจังหวัดนครราชสีมา รองจากเทศบาลนครนครราชสีมา

**ประวัติ**
เทศบาลเมืองปากช่อง เดิมมีรูปแบบการปกครองส่วนท้องถิ่นแบบสุขาภิบาล มีชื่อเรียกว่า "สุขาภิบาลปากช่อง" จัดตั้งขึ้นเมื่อปี พ.ศ. 2499 ตามประกาศกระทรวงมหาดไทย ลงวันที่ 3 สิงหาคม พ.ศ. 2499 แต่เดิมนั้นเขตการปกครองขึ้นตรงกับ กิ่งอำเภอปากช่อง อำเภอสีคิ้ว ต่อมาเมื่อ ปี พ.ศ. 2501 มีพระราชกฤษฎียกฐานะ กิ่งอำเภอปากช่อง อำเภอสีคิ้ว เป็นอำเภอปากช่อง 
สุขาภิบาลปากช่องได้มีการเปลี่ยนแปลงเขตสุขาภิบาลขึ้น 2 ครั้ง เมื่อปี พ.ศ. 2504 และ ปี พ.ศ. 2510 จากนั้น สุขาภิบาลปากช่อง ได้รับการยกฐานะขึ้นเป็น "เทศบาลตำบลปากช่อง" ตามประกาศกระทรวงมหาดไทย ลงวันที่ 22 มิถุนายน พ.ศ. 2524
ต่อมา เทศบาลตำบลปากช่อง ได้รับการยกฐานะขึ้นเป็น "เทศบาลเมืองปากช่อง" ตามประกาศกระทรวงมหาดไทย ลงวันที่ 10 พฤษภาคม 2548

**ภูมิศาสตร์**
เทศบาลเมืองปากช่อง มีพื้นที่รับผิดชอบทั้งสิ้น 15.25 ตารางกิโลเมตร ชุมชนภายในเขตเทศบาลจำนวน 23 ชุมชน ลักษณะพื้นที่ส่วนใหญ่เป็น ดินที่มีความอุดมสมบูรณ์ สามารถปลูกพืชได้แทบทุกชนิด สภาพพื้นดินเป็นที่ราบเชิงเขา อากาศดี ฝนตกตามฤดูกาล
เทศบาลเมืองปากช่องมีอาณาเขตติดต่อ ดังนี้- ทิศเหนือ ติดต่อกับหมู่บ้านหนองตาแก้ว อำเภอปากช่อง- ทิศใต้ ติดต่อกับตำบลหนองน้ำแดง อำเภอปากช่อง- ทิศตะวันออก ติดต่อกับลำตะคอง และหมู่บ้านประดู่มาก- ทิศตะวันตก ติดต่อกับเขตป่าสงวนแห่งชาติ หมู่บ้านน้ำตกหลังเหว อำเภอปากช่อง

**ประชากร**
เทศบาลเมืองปากช่อง ณ ธันวาคม 2567 มีประชากรทั้งหมด 31,524 คน เป็นชาย 14,766 คน เป็นหญิง 16,758 คน จำนวนบ้าน 19,408 หลัง ประชากรส่วนใหญ่ประกอบอาชีพ คือ ค้าขาย และอุตสาหกรรมในครัวเรือนเป็นหลัก รองลงมาเป็นอาชีพรับจ้าง ปศุสัตว์และเกษตรกรรม- สถิติจำนวนประชากรและบ้านของตำบลปากช่อง ข้อมูล ณ ธันวาคม 2567

**การขนส่ง**
เมืองปากช่องมีถนนสายหลัก คือ ถนนมิตรภาพ (ทางหลวงแผ่นดินหมายเลข 2) และถนนภายในเขตเทศบาลจำนวน 254 สาย มีลำตะคองเป็นลำน้ำสายหลักที่ใช้ในการบริโภคและการขนส่ง นอกจากนี้ยังมีทางรถไฟสายตะวันออกเฉียงเหนือผ่านตัวเมือง มีขบวนรถขึ้น-ล่องหยุดรับส่งผู้โดยสารที่สถานีรถไฟปากช่องให้บริการทุกวัน

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเทศบาลเมืองปากช่อง
ปากช่อง
ปากช่อง
สเต็ปโดนใจ หัวใจโดนเธอ 2

"สเต็ปโดนใจ หัวใจโดนเธอ 2" (Step Up 2 the Streets) คือภาพยนตร์ในปี พ.ศ. 2551 อันเป็นภาคต่อจากภาพยนตร์ยอดนิยมในปี พ.ศ. 2549 เรื่องสเต็ปโดนใจ หัวใจโดนเธอ ภาพยนตร์อำนวยการสร้างโดย Jon M. Chu 

**ข้อมูลภาพยนตร์**
ภาคต่อของภาพยนตร์ที่ภาคแรกประสบความสำเร็จอย่างสูงทั้งในประเทศไทยและอเมริกา Step up 2 : the Streets ที่การกลับมาคราวนี้แม้จะเปลี่ยนผู้กำกับและนักแสดงชุดใหม่ แต่ Producer และทีมนักแต่งเพลงก็ยังคงเป็นทีมเดิม นำแสดงโดยโรเบิร์ท ฮอฟแมน จากซีรีส์เรื่อง CSI และเบรียนา อีริแกน จาก High school girl โดยเนื้อหาของ Step Up 2 ยังคงพูดถึง เด็กหนุ่มสาวต่างชนชั้น ที่รักการเต้นเหมือน ๆ กัน และต่างก็ตกหลุมรักกันเองไปในเวลาเดียวกันด้วย
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ภาคต่อ
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่มีฉากในรัฐแมริแลนด์
หมวดหมู่:ภาพยนตร์ที่ถ่ายทำในรัฐแมริแลนด์
การดราฟท์ (กีฬา)

การดราฟท์ (draft) ในทางกีฬา หมายถึง การจัดสรรผู้เล่นที่ยังไม่เคยเซ็นสัญญาการเล่นมาก่อนไปยังทีมต่าง ๆ นิยมใช้ในลีกกีฬาอาชีพในทวีปอเมริกาเหนือ เช่น อเมริกันฟุตบอล บาสเกตบอล เบสบอล เป็นต้น ในขณะที่ลีกฟุตบอลในประเทศอื่นนิยมสรรหาผู้เล่นจากการซื้อหรือพัฒนาผู้เล่นอายุน้อยในโรงเรียนฝึกสอนกีฬาของตัวเอง
หมวดหมู่:กีฬา
ดราฟท์

ดราฟท์ หรือ ดราฟต์ มาจากคำภาษาอังกฤษ ว่า draft มีความหมายหลายอย่าง เช่น- ดราฟท์ (draft beer, draught berr หรือ tap beer) เบียร์ชนิดหนึ่ง- ดราฟท์ธนาคาร หรือ ตั๋วแลกเงิน- การดราฟท์ตัวผู้เล่นนักกีฬา- การวาด ในการเขียนแบบทางเทคนิก ทางวิศวกรรม หรือ ทางสถาปัตยกรรม- การร่าง เอกสาร บทความ บทละคร ที่ยังไม่เสร็จสมบูรณ์เป็นรุ่นสุดท้าย
เด็ดบุปผาต่อหยก

เด็ดบุปผาต่อหยก เป็นชื่อชุดวิชาฝีมือของวังบุปผา ผู้ฝึกวิชานี้สามารถหยิบยืมวรยุทธของคู่ต่อสู้มาใช้โจมตีกลับไปยังผู้ใช้วิชานั้น ๆ ได้ หลักการคล้ายกับสี่ตำลึงปาดพันชั่ง หรือดาวเคลื่อนดาราคล้อยของตระกูลมู่หยงในแปดเทพอสูรมังกรฟ้า แต่เด็ดบุปผาต่อหยกนั้นพิสดารลึกลับและรวดเร็วกว่ามาก จนดูเหมือนว่าผู้ฝึกวิชานี้ใช้วิชาเวทมนตร์ตอบโต้กลับมา
วิชานี้มีผู้ใช้ได้อย่างคล่องแคล่วคือเยียวเยว่ (เอี้ยง้วย) ประมุขวังบุปผา ต่อมามีผู้ค้นพบวิธีเปิดตัวต่อหกแผ่น (คล้ายกับลูกบาศก์กลหกหน้า) ภายในมีวิชาเด็ดปุบผาต่อหยกอยู่ ผู้ค้นพบตัวต่อนั้นคือ กังเง็กอี้
หมวดหมู่:บันเทิงคดีกำลังภายใน
โซระ อาโออิ

โซระ อาโออิ (Aoi Sora; เกิด 11 พฤศจิกายน พ.ศ. 2524) เป็นนักแสดงภาพยนตร์เอวีและนักร้องชาวญี่ปุ่น
โซระ อาโออิ มีผลงานแสดงภาพยนตร์เรื่องปิดเทอมใหญ่ หัวใจว้าวุ่น และเคยมาแสดงคอนเสิร์ตในประเทศไทย เมื่อวันที่ 14 เมษายน พ.ศ. 2555 ณ สนามนิว ไอ-โมบาย สเตเดียม สนามเหย้าของบุรีรัมย์ ยูไนเต็ด รวมถึงงาน บางกอกอินเทอร์แนชันนัลออโทซาลอน 2012 ในวันที่ 23 และ 24 มิถุนายน ปีเดียวกัน ณ อิมแพ็ค อารีน่า เมืองทองธานี

**ผลงาน**

**ภาพยนตร์**
 GUN CRAZY Episode 4　用心棒の鎮魂歌- 制服美少女　先生あたしを抱いて- エロス番長　其の四　ともしび- 援助交際撲滅運動 地獄変- なま夏- 嫌われ松子の一生- 聴かれた女- ปิดเทอมใหญ่ หัวใจว้าวุ่น (Hormones)- รัก 7 ปี ดี 7 หน (รับเชิญในตอน "14")- ไอฟาย..แต๊งกิ้ว..เลิฟยู้ รับบท คายะ

**อ้างอิง**

**แหล่งข้อมูลอื่น**
 name=Sora Aoi- aoi_sola-  Sora Aoi Gallery date=2009-08-16  -  เว็บไซต์ทางการ-  บล็อกส่วนตัว
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นางแบบญี่ปุ่น
หมวดหมู่:บุคคลจากโตเกียว
หมวดหมู่:นักร้องหญิงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
ปรัชญา เวสารัชช์

ศาสตราจารย์ ดร.ปรัชญา เวสารัชช์ เกิดเมื่อวันที่ 20 ตุลาคม พ.ศ. 2488 เป็นอดีตอธิการบดีมหาวิทยาลัยสุโขทัยธรรมาธิราช  และอดีตประธานที่ประชุมอธิการบดีแห่งประเทศไทย (ทปอ.)

**การศึกษา**
ศาสตราจารย์ ดร.ปรัชญา เวสารัชช์ สำเร็จการศึกษา- รัฐศาสตรบัณฑิต สาขาการทูต (เกียรตินิยม) จากมหาวิทยาลัยธรรมศาสตร์ และระดับบัณฑิตศึกษาอีก ดังนี้- ปริญญาโททางการทูต (ร.ม.) (เกียรตินิยมดี) มหาวิทยาลัยธรรมศาสตร์- M.A. (International Relations) มหาวิทยาลัยจอร์จทาวน์ ในวอชิงตัน ดี.ซี.- Ph.D. (Political Science) มหาวิทยาลัยนอร์ทเทิร์นอิลลินอยส์ ในรัฐอิลลินอย

**การทำงาน**
ศ.ดร.ปรัชญา เวสารัชช์ ดำรงตำแหน่งเป็นศาสตราจารย์ประจำมหาวิทยาลัยสุโขทัยธรรมาธิราช  และดำรงตำหน่งสำคัญๆ อีกหลายตำแหน่งอาทิ- ประธานคณะกรรมการบริหารสำนักงานปฏิรูปการศึกษา (สปศ.) - ประธานที่ประชุมอธิการบดีแห่งประเทศไทย (ทปอ.)- ประธานกรรมการประจำสาขาวิชารัฐศาสตร์ มหาวิทยาลัยสุโขทัยธรรมาธิราช- รองอธิการบดีฝ่ายพัฒนา มหาวิทยาลัยสุโขทัยธรรมาธิราช- รักษาการประธานกรรมการประจำสาขาวิชานิเทศศาสตร์, วิทยาศาสตร์สุขภาพ, ส่งเสริมการเกษตรและสหกรณ์การเกษตร, วิทยาการจัดการ, วิทยาศาสตร์และเทคโนโลยี มหาวิทยาลัยสุโขทัยธรรมาธิราช- อธิการบดี มหาวิทยาลัยสุโขทัยธรรมาธิราช - ประธานที่ประชุมอธิการบดีแห่งประเทศไทย (ทปอ.)- กรรมการผู้ทรงคุณวุฒิประจำมหาวิทยาลัยเทคโนโลยีสุรนารี 

**เครื่องราชอิสริยาภรณ์**

**อ้างอิง**
หมวดหมู่:อธิการบดีมหาวิทยาลัยสุโขทัยธรรมาธิราช
ปรัชญา เวสารัชช์
ปรัชญา เวสารัชช์
ปรัชญา เวสารัชช์
ปรัชญา เวสารัชช์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยจอร์จทาวน์
หมวดหมู่:ศิษย์เก่าจากมหาวิทยาลัยนอร์เทิร์นอิลลินอย
แม่แบบ:เหตุการณ์ปัจจุบัน/2551 มีนาคม 17

* พายุทอร์เนโดถล่มเมืองแอตแลนตาและหลายเมืองในรัฐจอร์เจียในวันเสาร์ที่ผ่านมา  (ซีเอ็นเอ็น)
}
เจฟฟรี โอนาเต้

เจฟฟรี โอนาเต้ (Jeffrey Onate) นักมวยสากลชาวฟิลิปปินส์ เกิดเมื่อ 13 พฤษภาคม พ.ศ. 2517 สถิติการชก 65 ครั้ง ชนะ 32 (น็อค 17) เสมอ 7 แพ้ 26

**เกียรติประวัติ**
 แชมป์ฟิลิปปินส์รุ่นเฟเธอร์เวท (2545 - 2549)- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวทเมื่อ 17 ตุลาคม 2541 แพ้น็อค ยอดสนั่น 3เคแบตเตอรี่ ยก 2 ที่ กทม.
** ชิงแชมป์ OPBF รุ่นเฟเธอร์เวทเมื่อ 17 สิงหาคม 2545 แพ้คะแนน ทากาชิ โคชิโมโตะ ที่ ญี่ปุ่น
** ชิงแชมป์ OPBF รุ่นเฟเธอร์เวทเมื่อ 30 มกราคม 2548 แพ้น็อค ทากาชิ โคชิโมโตะ ที่ ยก 9 ที่ญี่ปุ่น
** ชิงแชมป์ ABCO รุ่นเฟเธอร์เวทเมื่อ 5 ธันวาคม 2548 แพ้คะแนน ชลธาร อ.อุกฤษณ์ ที่กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากจังหวัดซัมบาเลส
ไอ อีจิมะ

ไอ อีจิมะ (Iijima Ai; 31 ตุลาคม พ.ศ. 2515 — 17 ธันวาคม พ.ศ. 2551) มีชื่อจริงว่า มัตสึเอะ โอกูโบะ (Ōkubo Matsue) บางแห่งว่า มิตสึโกะ อิชิอิ เป็นนักแสดงภาพยนตร์เอวีชาวญี่ปุ่น  เกิดที่กรุงโตเกียว ประเทศญี่ปุ่น มีชีวิตยากลำบากตั้งแต่วัยเด็ก ถูกข่มขืนตั้งแต่เป็นวัยรุ่น จนต้องทำแท้ง จึงหนีออกจากบ้านไปทำงานในร้านคาราโอเกะ เป็นนักเต้นเปลือย เป็นนางแบบถ่ายรูปในนิตยสาร และแสดงในรายการโทรทัศน์สำหรับผู้ใหญ่
อีจิมะ เริ่มแสดงภาพยนตร์เอวีในปี พ.ศ. 2535 และมีชื่อเสียงอย่างรวดเร็ว มีผลงานประมาณ 100 เรื่อง จนกระทั่งออกจากวงการในปี พ.ศ. 2536 
หลังออกจากวงการ อีจิมะมีผลงานร้องเพลง เป็นพิธีกรรายโทรทัศน์อย่างสม่ำเสมอ
ในปี พ.ศ. 2543 ตีพิมพ์หนังสือชื่อ Platonic Sex เป็นนิยายกึ่งอัตชีวประวัติ เกี่ยวกับชีวิตของเด็กสาวคนหนึ่งที่หนีออกจากบ้าน และสุดท้ายต้องมาประกอบอาชีพนางเอกภาพยนตร์เอวี  และกลายเป็นหนังสือติดอันดับยอดขายดีถึง 1.7 ล้านเล่ม  ได้รับการแปลเป็นภาษาเกาหลี ภาษาจีน ภาษาสเปน ภาษาอิตาลี ภาษาอังกฤษ และภาษาไทย   และถูกนำมาสร้างเป็นซีรีส์ความยาว 4 ชั่วโมง และเป็นภาพยนตร์กำกับโดย มาซาโกะ มัตสึอูระ ออกฉายในปี พ.ศ. 2545 
ไอ อีจิมา มีปัญหาด้านสุขภาพ ป่วยเป็นโรคไต จนต้องประกาศอำลาวงการโทรทัศน์ไป แต่ยังคงร่วมรณรงค์เกี่ยวกับโรคเอดส์ และเขียนเว็บบล็อกส่วนตัวอย่างสม่ำเสมอ แต่ได้ขาดหายไปในระยะหลัง จนกระทั่งถูกพบศพในห้องพักของเธอ เมื่อวันที่ 24 ธันวาคม พ.ศ. 2551 โดยเจ้าหน้าที่ตำรวจกล่าวว่าเธอเสียชีวิตมาแล้วประมาณ 7 วัน ต่อมาตำรวจได้ประกาศว่าเธอเสียชีวิตเพราะโรคปอดบวม

**อ้างอิง**

**แหล่งข้อมูลอื่น**
 name=Ai Iijima- title=Puratonikku sekusu- title=Platonic Sex (TV)
2008
หมวดหมู่:นักแสดงญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นักร้องญี่ปุ่น
หมวดหมู่:นางแบบญี่ปุ่น
หมวดหมู่:บุคคลจากโตเกียว
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:เสียชีวิตจากโรคปอดบวม
อิโซนาเดะ

ซัมบิ
อิโซนาเดะ เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**รูปร่าง**
ลักษณะคล้ายปลาผสมกับสัตว์หลายๆแบบ

**ปริมาณจักระและคาถา**
ฉายา- จ้าวแห่งน้ำ- วิชาคาถาอยู่อันดับที่   6  - ปริมาณจักระอยู่ลำดับที่ 7 

**ท่าไม้ตาย**
ควบคุมกระแสน้ำและคลื่นมักจะจมเรือที่ออกไปในอ่าว  - คลื่นทมิฬ สร้างคลื่นยักษ์โจมจีศัตรู- เสานำทมิฬ สร้างพายุที่หอบนำขึ้นไปในอากาศ

**ที่อยู่อาศัย**
น้ำลึกอ่าวยาวากาว่า 

**สถานะการมีชีวิต**
ถูกจับโดยแสงอุษา ใส่ใว้ในรูปปั้น

**ผู้ถูกสิงสถิต**
มิซึคาเงะรุ่นที่4 ยางูระ
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:สัตว์ประหลาดในการ์ตูน
หมวดหมู่:ตัวละครที่เป็นเต่า
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
โซโค

โซโค เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**รูปร่าง**
ไก่ผสมงู (บ้างว่าเป็นตะขาบหรือแมลงพิษ)

**ปริมาณจักระและคาถา**
ฉายา- จ้าวแห่งพิษ - วิชาคาถาอยู่อันดับที่   9- จักระอยู่ลำดับที่ 6 

**ท่าไม้ตาย**
ควบคุมการใช้พิษและธาตุต่างๆ 
ไม่ทราบท่าในการต่อสู้

**ที่อยู่อาศัย**
ยอดเขามันเดซาโนะโตริ

**ผู้ถูกสิงสถิต**
เจ้าของเป็นชายชราไม่ทราบชื่อปัจจุบัน

**สถานะการมีชีวิต**
กลุ่มแสงอุษาผนึกไปแล้วโดยคิซาเมะ

**แหล่งข้อมูลอื่น**
  นารูโต๊ะภาษาญี่ปุ่น date=2007-12-09 -  การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครที่เป็นกอริลลา
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับดินหรือหิน
โฮโก

โฮโก เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**รูปร่าง**
รูปร่างคล้ายกวางผสมโลมา

**ปริมาณจักระและคาถา**
ฉายา- จ้าวแห่งการลวงตา- วิชาคาถาอยู่อันดับที่   3 ปริมาณ- จักระอยู่ลำดับที่ 5 

**ท่าไม้ตาย**
ควบคุมได้ทั้ง 5 ธาตุ  ดิน  น้ำ  ลม  ไฟ  สายฟ้า 
ไม่ทราบท่าในการต่อสู้

**ผู้ถูกสิงสถิต =
ฮัน

**สถานะการมีชีวิต**
ถูกจับโดยแสงอุษา ใส่ใว้ในรูปปั้น

**แหล่งข้อมูลอื่น**
  นารูโตะภาษาญี่ปุ่น date=2007-12-09 -  การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
ไรจู (นินจาคาถาโอ้โฮเฮะ)

ไรจู เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**รูปร่าง**
ตัววีเซิล

**ปริมาณจักระและคาถา**
ฉายา- จ้าวแห่ง สายฟ้า- วิชาคาถาอยู่อันดับที่ 5- จักระอยู่ลำดับที่ 4

**ท่าไม้ตาย**
ควบคุมสายฟ้า มีไฟฟ้าในตัว
ไม่ทราบท่าในการต่อสู้

**ที่อยู่อาศัย**
ไม่มีรายละเอียด

**ผู้ถูกสิงสถิต**
นินจาแคว้นสึนะหญิงตนนึง

**สถานะการมีชีวิต**
ถูกจับโดยแสงอุษา ใส่ใว้ในรูปปั้น

**แหล่งข้อมูลอื่น**
 นารูโตะภาษาญี่ปุ่น date=2007-12-09 - การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
คาคุ

คาคุ เป็นตัวละครที่เป็นสัตว์ประหลาดจากเรื่อง นินจาคาถาโอ้โฮเฮะ มีรูปร่างเป็นตัวแบดเจอร์ มีฉายาว่าจ้าวแห่งแผ่นดิน วิชาคาถาอยู่อันดับที่ 7 ปริมาณจักระอยู่ลำดับที่ 3 มีความสามารถควบคุมแผ่นดิน การเคลื่อนไหวของแผ่นดินและหิน คลื่นสะเทือน ครั้งหนึ่งเคยถูกแสงอุษาจับไว้โดยขังใว้ในรูปปั้น

**แหล่งข้อมูลอื่น**
  นารูโต๊ะภาษาญี่ปุ่น date=2007-12-09 -  การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
ยามาตะ

ยามาตะ เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**รูปร่าง**
ครึ่งวัวครึ่งปลาหมึก มีหางปลาหมึก8หาง

**ปริมาณจักระและคาถา**
 วิชาคาถาอยู่อันดับที่   2 ปริมาณ- จักระอยู่ลำดับที่ 2 

**ท่าไม้ตาย**
ควบคุมปีศาจจากโลกหลังความตาย  
ไม่ทราบท่าในการต่อสู้

**ที่อยู่อาศัย**
ไม่มีรายละเอียด

**ผู้ถูกสิงสถิต**
อยู่กับคิลเลอร์ บี น้องชายของไรคาเงะ

**สถานะการมีชีวิต**
ยังไม่ถูกจับ

**แหล่งข้อมูลอื่น**
  นารูโต๊ะภาษาญี่ปุ่น date=2007-12-09 -  การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครที่เป็นวัว
คิวบิ โนะ โยโค

คิวบิ โนะ โยโคะ (Kyūbi no Yōko) เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

**ข้อมูลจำเพาะ**
 รูปร่าง : จิงจองเก้าหางจิ้งจอก- ปริมาณจักระและคาถา- ฉายา : จ้าวแห่งไฟ, วิชาคาถาอยู่อันดับที่ 1, จักระอยู่ลำดับที่ 1- ท่าไม้ตาย ควบคุมไฟสะบัดขนเป็นลูกไฟ, สร้างลมทอร์นาโดจากแขนได้- ผู้ถูกสิงสถิต : อุซึมากิ มิโตะ, อุซึมากิ คุชินะ, อุซึมากิ นารูโตะ, อุซึมากิ ฮิมาวาริ

**การปรากฏตัว**
และในตอนที่ 1  และเรื่อยมา
เหตุการที่เกิดขึ้นในเรื่อง
อยู่ในตรามนต์สะกดที่ท้องของนารุโตะ โดยการสะกดของโฮคาเงะ รุ่นที่ 4ในสัญลักษณะแบบรูปก้นหอย
มีไข่ด้วย

**สถานะพิเศษ**
เนื่อง ปริมาณจักระของนารูโต๊ะไม่เพียงพอโดยยังมีการผสมกับของจิงจอกเก้าหางด้วย ทำให้สัตว์หางสามารถควบคุมทั้งร่างกายและจิตใจได้มีการจัดลำดับดังนี้

**ท่าไม้ตาย**
1หาง ตอนปะทะกับซาสึเกะในร่างอักขระสำหรับนารูโตะยังพอควบคุมได้
2หาง ตอนแค้นเดอิดาระที่ฆ่ากาอาระ ร่างแยกจะร้อนจนหายไป ควบคุมตัวเองไม่ได้, คาดว่ายังกลายร่างไม่เสร็จ
3หาง ควบคุมตัวเองแทบไม่ได้ มีพลังที่น่ากลัว
4หาง เสียสติ ร่างกายครอบคลุมไปด้วยเลือด มีพลังที่น่ากลัว เพราะแค้นโอโรจิมารุที่เอาตัวซาสึเกะไป
5หาง ?
6หาง เกิดจากแค้นที่เพนทำร้ายฮินาตะรูปร่างคล้ายตอน 4 หางแต่มีกระดูกครอบคลุมร่างกายด้วย และมี 6 หาง และสามารถทำลายผนึกสะกด (สร้อยคอของซึนาเดะ)ได้
7หาง ?
8หาง ร่างที่ใกล้เคียงกับจิ้งจอกเก้าหางที่สุด เริ่มมีกล้ามเนื้อ และเมื่อถึงหางนี้ รุ่นที่ 4 จะโผล่มาในตัวนารูโตะ
9หาง ตอนนั้นนารูโตะได้เข้าสู่หางที่ 9 แต่รุ่นที่ 4 ก็มาผนึกให้ใหม่ในจิตใต้สำนึกของนารูโตะ (คาดว่าจะกลายเป็นจิ้งจอกเก้าหาง)

**แหล่งข้อมูลอื่น**
  นารูโต๊ะภาษาญี่ปุ่น date=2007-12-09 -  การเรียกชื่อในภาษาญี่ปุ่น date=2007-12-26 
หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครที่เป็นสุนัขจิ้งจอก
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับอากาศหรือลม
กล้ามเนื้อเฟลกเซอร์ ดิจิทอรุม ซุเปอร์ฟิเชียลิส

กล้ามเนื้อเฟลกเซอร์ ดิจิทอรุม ซุเปอร์ฟิเชียลิส (Flexor digitorum superficialis) หรือ เฟลกเซอร์ ดิจิทอรุม ซับลิมิส (Flexor digitorum sublimis; FDS) เป็นกล้ามเนื้อกลุ่มงอนิ้วมือที่ข้อต่อระหว่างกระดูกนิ้วมือส่วนต้น (proximal interphalangeal joints) อยู่ที่พื้นที่ด้านหน้าปลายแขน (anterior compartment of the forearm) ในบางครั้งอาจจัดว่าเป็นกล้ามเนื้อที่อยู่ลึกที่สุดของกล้ามเนื้อชั้นตื้น (superficial layer) ของพื้นที่ด้านหน้าปลายแขน หรืออาจจัดแยกออกไปเป็นชั้นต่างหาก เรียกว่า ชั้นตรงกลาง (intermediate layer) ของพื้นที่ด้านหน้าปลายแขน

**จุดเกาะต้นและจุดเกาะปลาย**
กล้ามเนื้อนี้มีปลายจุดเกาะต้น 2 หัว คือ ฮิวเมอโรอัลนา (humeroulnar) และเรเดียล (radial) และระหว่างปลายจุดเกาะทั้งสองมีเส้นประสาทมีเดียน (median nerve) และหลอดเลือดแดงอัลนา (ulnar artery) ผ่าน
เอ็นกล้ามเนื้อยาว 4 อันออกมาจากกล้ามเนื้อนี้ตรงบริเวณใกล้กับข้อมือและวิ่งผ่านคาร์ปัล ทันเนล (carpal tunnel) (ซึ่งเกิดจากเฟลกเซอร์ เรตินาคิวลัม (flexor retinaculum)) เอ็นเหล่านี้ ร่วมกับเอ็นของกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) จะถูกหุ้มด้วยแผ่นปลอกเยื่อหุ้มคอมมอนเฟลกเซอร์ (common flexor sheath) เอ็นเหล่านี้จะเกาะกับขอบด้านหน้าของฐานของกระดูกนิ้วมือท่อนกลาง (middle phalanges) ของนิ้วทั้งสี่ (ยกเว้นนิ้วโป้ง) เอ็นของกล้ามเนื้อเฟลกเซอร์ ดิจิทอรุม ซุเปอร์ฟิเชียลิสเหล่านี้จะแยกออกที่ด้านปลาย เรียกว่า Camper's Chiasm เพื่อเป็นช่องให้เอ็นกล้ามเนื้อเฟลกเซอร์ ดิจิทอรุม โปรฟันดัสผ่าน

**หน้าที่**
หน้าที่หลักของกล้ามเนื้อเฟลกเซอร์ ดิจิทอรุม ซุเปอร์ฟิเชียลิสคิอการงอกระดูกนิ้วมือท่อนกลาง (middle phalanges) ที่ข้อต่อระหว่างกระดูกนิ้วมือส่วนต้น (proximal interphalangeal joints) อย่างไรก็ตามกล้ามเนื้อนี้ยังมีหน้าที่ต่อเนื่องอีกในการงอข้อต่อระหว่างฝ่ามือกับนิ้วมือ (metacarpophalangeal joints) และ ข้อมือ (wrist joint)
การทดสอบกล้ามเนื้อเฟลกเซอร์ ดิจิทอรุม ซุเปอร์ฟิเชียลิสทำโดย ให้งอนิ้วมือต้านแรงต้านที่ข้อต่อระหว่างกระดูกนิ้วมือส่วนต้น และให้นิ้วที่เหลือทั้งสามนิ้วเหยียดออกเต็มที่ (เพื่อให้กล้ามเนื้อเฟลกเซอร์ ดิจิทอรุม โปรฟันดัสไม่ทำงาน)

**ภาพอื่นๆ**

**อ้างอิง**

**แหล่งข้อมูลอื่น**
 fds- flexordigsuperficialis- Flexor+digitorum+superficialis+muscle
หมวดหมู่:กล้ามเนื้อของรยางค์บน
หมวดหมู่:ปลายแขน
กล้ามเนื้อโปรเนเตอร์ ควอดราตัส

กล้ามเนื้อโปรเนเตอร์ ควอดราตัส (Pronator quadratus; PQ) เป็นกล้ามเนื้อรูปสี่เหลี่ยมที่อยู่บนส่วนปลายของปลายแขน ทำหน้าที่คว่ำมือ
เนื่องจากกล้ามเนื้อนี้อยู่ในพื้นที่ด้านหน้าของปลายแขน (anterior side of the arm) จึงถูกเลี้ยงด้วยเส้นประสาทแอนทีเรียร์อินเตอร์ออสเซียส (anterior interosseous nerve) ซึ่งเป็นแขนงของเส้นประสาทมีเดียน (median nerve) และถูกเลี้ยงโดยหลอดเลือดแดงแอนทีเรียร์อินเตอร์ออสเซียส (interosseous artery)

**จุดเกาะต้นและจุดเกาะปลาย**
ใยกล้ามเนื้อวิ่งในแนวตั้งฉากกับทิศทางของแขน มาจากส่วนปลายสุด 1/4 ของกระดูกอัลนาด้านหน้าไปยังส่วนปลายสุด 1/4 ของกระดูกเรเดียสด้านหน้า

**หน้าที่**
เมื่อกล้ามเนื้อโปรเนเตอร์ ควอดราตัสหดตัว จะดึงด้านข้างของกระดูกเรเดียสเข้าหากระดูกอัลนา ทำให้ปลายแขนคว่ำลง กล้ามเนื้อนี้ยังช่วยให้กระดูก 2 ท่อนของปลายแขนยึดติดกัน

**ภาพอื่นๆ**

**แหล่งข้อมูลอื่น**
 114294862- pronatorquadratus- Pronator+quadratus+muscle
หมวดหมู่:กล้ามเนื้อของรยางค์บน
ท่าอากาศยานสุโขทัย

ท่าอากาศยานสุโขทัย หรือ สนามบินสุโขทัย (Sukhothai Airport) เปิดทำการบินเมื่อวันที่ 12 เมษายน พ.ศ. 2539 ท่าอากาศยานสุโขทัย มีเนื้อที่ 1,018 ไร่ ตั้งอยู่ในเขต 3 ตำบล คือ ตำบลท่าทอง ตำบลคลองกระจง และตำบลย่านยาว อำเภอสวรรคโลก จังหวัดสุโขทัย เริ่มดำเนินการก่อสร้างเมื่อ พ.ศ. 2535 และเปิดให้บริการ พ.ศ. 2539

**ข้อมูลท่าอากาศยาน**
ท่าอากาศยานสุโขทัย มีการออกแบบอาคารผู้โดยสารเป็นลักษณะอาคารทรงไทย เปิดโล่งตามศิลปะสุโขทัยโบราณ เพื่อความกลมกลืนและสอดคล้องกับวัฒนธรรมของจังหวัดสุโขทัย มีพื้นที่แยกกันระหว่างผู้โดยสารขาเข้าและผู้โดยสารขาออก สามารถรองรับผู้โดยสารขาเข้าและขาออกได้ 400 คน ปัจจุบันทางวิ่ง (Runway) ยาว 2,300 เมตร กว้าง 45 เมตร รองรับน้ำหนักได้ 45 ตัน มีลานจอดเครื่องบินขนาด 50 เมตร × 250 เมตร สามารถจอดเครื่องบินแบบ Boeing 737 ได้จำนวน 3 ลำ 
สนามบินสุโขทัย ได้รับการส่งเสริมจากสำนักงานคณะกรรมการส่งเสริมการลงทุน (BOI) ตั้งแต่ปี พ.ศ. 2539 สิทธิประโยชน์ที่ได้รับ ได้แก่ ด้านแรงงานต่างด้าว ด้านเครื่องจักรและอุปกรณ์ ด้านภาษีอากร และการหักลดหย่อน และด้านเงินตราต่างประเทศ และได้รับความร่วมมือจากบริษัท วิทยุการบินแห่งประเทศไทย จำกัด เป็นผู้ดูแลด้านการควบคุมการจราจรทางอากาศ โดยติดตั้งเครื่องช่วยเดินอากาศ และด้านการสื่อสารการบิน โดยให้บริการข่ายสื่อสารการบินผ่านดาวเทียม VSAT และกองอากาศการบิน กรมอุตุนิยมวิทยา ติดตั้งเครื่องมือตรวจอากาศและรายงานสภาพอากาศบริเวณสนามบิน โดยใช้เครื่องวัดทิศทางความเร็วของลม เครื่องวัดความกดอากาศ และเครื่องวัดอุณหภูมิ 
สนามบินสุโขทัยได้รับอนุญาตให้เป็นสนามบินศุลกากรประกอบกิจการเดินอากาศแบบประจำมีกำหนดประกอบด้วย ด่านตรวจคนเข้าเมือง ด่านศุลกากร ด่านกักกันพืช และด่านควบคุมโรคติดต่อ สามารถรองรับผู้โดยสารที่เดินทางจากต่างประเทศได้ 
บริษัท การบินกรุงเทพ จำกัด เปิดสนามบินสุโขทัย ให้บริการในเส้นทาง กรุงเทพฯ-สุโขทัย และ กรุงเทพ-สุโขทัย-ลำปาง และจังหวัดใกล้เคียง ทั้งนี้เพื่อเป็นการส่งเสริมการท่องเที่ยวทางภาคเหนือตอนล่างของประเทศไทย อาทิ อุทยานประวัติศาสตร์สุโขทัย อุทยานประวัติศาสตร์ศรีสัชนาลัย ฯลฯ รวมทั้ง ในเส้นทางในประเทศแถบอินโดจีน โดยบางกออกแอร์เวย์ มีจุดมุ่งหมายที่จะใช้สนามบินสุโขทัย เป็นศูนย์กลางการบินในภูมิภาคแถบนี้
ภายในสนามบินสุโขทัย จัดสถานที่สำหรับเยี่ยมชมไว้หลายส่วน อาทิ อาคารผู้โดยสารที่มีลักษณะเป็นอาคารทรงไทยเปิดโล่งตามศิลปะสุโขทัยโบราณกลมกลืนกับพื้นที่ หอพระและพระพุทธรูปศักดิ์สิทธิ์ พื้นที่โครงการเกษตรอินทรีย์สนามบินสุโขทัย เป็นต้น

**รายชื่อสายการบิน**

**ตารางเที่ยวบิน (เดือนกันยายน 2565)**
หมายเหตุ ตารางบินอาจมีการเปลี่ยนแปลง สามารถตรวจสอบได้ที่  www.bangkokair.com date=2022-08-31 

**ดูเพิ่ม == 
*รายชื่อท่าอากาศยานในประเทศไทย

**อ้างอิง**
สุโขทัย
สุโขทัย
หมวดหมู่:โครงสร้างพื้นฐานด้านการขนส่งในจังหวัดสุโขทัย
หมวดหมู่:สิ่งก่อสร้างในอำเภอสวรรคโลก
ส
ภาวะเพศกำกวม

ตัวอย่างอวัยวะเพศกำกวมแบบหนึ่งของมนุษย์
ภาวะเพศกำกวม (intersexuality) เป็นภาวะของสิ่งที่มีชีวิตในสปีชีส์ gonochoristic ที่โครโมโซมเพศ, อวัยวะเพศ และ/หรือ ลักษณะเฉพาะทางเพศเมื่อเติบโตขึ้น  ไม่ได้ถูกกำหนดให้เป็นหญิงหรือชายอย่างชัดเจน
สิ่งมีชีวิตที่มีเพศกำกวมอาจมีลักษณะทางชีวภาพของทั้งเพศหญิงและเพศชาย
คนที่อยู่ในภาวะเพศกำกวม อาจเผชิญกับปัญหาการเป็นตราบาปและการแบ่งแยกตั้งแต่เกิดหรือเมื่อค้นพบว่ามีลักษณะภาวะเพศกำกวม มีการบันทึกไว้ในในบางประเทศเช่น แอฟริกาและเอเชียว่าอาจมีการฆ่าทารก การละทิ้งและถูกมองว่าเป็นตราบาปของครอบครัว ทั่วโลก ทารกและเด็กที่มีภาวะเพศกำกวม เช่นผู้ที่มีอวัยวะเพศภายนอกคลุมเครือ มันถูกเปลี่ยนแปลงทางการผ่าตัดหรือฮอร์โมนเพื่อสร้างลักษณะทางเพศที่เป็นที่ยอมรับทางสังคมมากขึ้น อย่างไรก็ตามนี่ถือเป็นข้อโต้แย้งโดยไม่มีหลักฐานแน่ชัดว่ามีผลลัพธ์ที่ดี การรักษาดังกล่าวอาจเกี่ยวข้องกับการทำหมัน ผู้ใหญ่รวมทั้งนักกีฬาหญิงแนวหน้าต่างได้รับการรักษาแบบนี้ด้วยเช่นกัน ประเด็นเหล่านี้ได้รับการพิจารณาว่าเป็นการละเมิดสิทธิมนุษยชนในต่างประเทศ และสถาบันสิทธิมนุษยชนแห่งชาติและสถาบันจริยธรรม
ในเดือนเมษายนปี 2015 มอลตาเป็นประเทศแรกที่ทำให้การแทรกแซงทางการแพทย์ที่ไม่ยินยอมเพื่อปรับเปลี่ยนกายวิภาคของเพศรวมทั้งคนที่มีภาวะเพศกำกวมผิดกฏหมาย

**อ้างอิง**

**แหล่งข้อมูลอื่น**
  Androgen Insensitivity Syndrome Support Group (AISSG)-  Organisation Intersex International date=2010-01-07 -  Intersex Initiative
หมวดหมู่:การศึกษาทางเพศ
หมวดหมู่:เพศภาวะ
หมวดหมู่:รสนิยมทางเพศ
หมวดหมู่:ภาวะเพศกำกวม
เรย์ แมคโดนัลด์

เรย์ แม็คโดนัลด์ เกิดวันที่ 21 พฤษภาคม พ.ศ. 2520 เป็นนักแสดงลูกครึ่ง ไทย - สกอตแลนด์ (ยูเรเชียน) เคยได้รับ รางวัลภาพยนตร์แห่งชาติ สุพรรณหงส์ ดีเยี่ยมในปี ค.ศ.1997-1998 ด้วยบทในภาพยนตร์เรื่อง ฝันบ้าคาราโอเกะ และยังได้รับรางวัลคมชัดลึก อวอร์ด ครั้งที่ 7 ในสาขานักแสดงสมทบชายยอดเยี่ยมจากภาพยนตร์เรื่อง หนีตามกาลิเลโอ

**ประวัติ**
เรย์ แม็คโดแนลด์จบมัธยมที่ประเทศอังกฤษ เขาเคยร่วมเล่นให้กับทีมยุวชนสมาคมธำรงไทยสโมสรและเป็นกัปตันทีม ในชุดรองแชมป์โลก 11 ปี ฟุตบอล GOTOOEA CUP ที่สวีเดน (มีเพื่อนร่วมสโมสร เช่น ชาคริต แย้มนาม อนุรักษ์ ศรีเกิด)

**ผลงาน**
ภาพยนตร์

**ซีรีส์**

**รายการ**

**พิธีกร**
 ทีนทอล์ค- อี ฟอร์ทีน- ฮัลโหลวันหยุด- วีซ่าส์- Backpacker- วาไรตี้ขี้สงสัย- พุด ต้า เร- ซ่าส์ ซัมแวร์- Roaming- Journey Thailand- No Visa- สุดเขตเทศกาล (ออกอากาศทาง ช่อง 9) 2013- รายการ 48 ชั่วโมง (ออกอากาศทาง ททบ.5) 2013- รายการ 72 ขั่วโมง (ออกอากาศทาง ททบ.5) 2014- รายการ TT RIDER (ออกอากาศทาง ช่อง one) 2015- รายการ TT RIDER 2 (ออกอากาศทาง ช่อง one) 2016- รายการ SoFaR So Good (ออกอากาศทาง ช่อง true inside) 2016- รายการ ครัวคริตจานด่วน (ออกอากาศทาง ช่อง 3) 2015 - ปัจจุบัน- รายการ ติดเกาะ  (ออกอากาศทาง ช่อง true inside) 2017- รายการ SofaR Away (ผลิตรายการ) (ออกอากาศทาง ช่อง true inside) 2017- รายการ ติดเขา (ผลิตรายการ) (ออกอากาศทาง ช่อง true inside) 2018- รายการ FOOD TRIBE ไป-ล่า-กิน (ออกอากาศทาง Line tv) 2018- รายการ ROAMING" EP.1 หัวลำโพง กรุงเทพฯ - เวียงจันทน์ (ออกอากาศทาง Youtube : Rayron : เร่ร่อน) 12 กันยายน 2019 - - รายการ อีสานคลาสสิคทริป EP.1 (ออกอากาศทาง Youtube : Rayron : เร่ร่อน) 4 ตุลาคม 2021 - ปัจจุบัน ร่วมกับ เอฟ-กิตติศักดิ์ เวชประสาร, เบนซ์-ถาวร ภัสสรศิริกุล

**มิวสิก วิดีโอ**
 2540 อยากได้ยินว่ารักกัน-อัสนี-วสันต์- 2541 อย่ารักกันเลย-ธงไชย แมคอินไตย์- 2545 นางฟ้ากับควาย - แท็กซี่ (วงดนตรี)- 2551 พยายามกี่ครั้งก็ตามแต่-Hangman- 2553 คนที่เธอไม่รัก-เอ็ม อรรถพล- 2553 นิรันดร์ -Singular- 2558 คิดถึง-บอดี้สแลม
*2562 หลังจากฉันตาย - ILLSLICK
*2562 วันที่เรานับหนึ่ง - สิงโต นำโชค

**โฆษณา**
 ทเวลฟ์พลัส- เลย์- บิโอเร- เอ็ม 150
** (2553) ชุด The Hero ออกอากาศต่างประเทศ  - เนสกาแฟเรดคัพ 
** (2553) ชุด หาดไร่เลย์ จ.กระบี่ ราชอาณาจักรไทย 
** (2554) ชุด Southern Kids  - Men's Biore ชุด ฟุตบอล (2554) - Dentiste’ 100% Natural- ทรอส

**อ้างอิง**

**แหล่งข้อมูลอื่น**
  ไทยฟิล์ม-  หนังดี-  IMDb
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายสกอตแลนด์
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:นักเดินทาง
หมวดหมู่:นักสำรวจชาวไทย
หมวดหมู่:นักอนุรักษ์ธรรมชาติ
หมวดหมู่:นักแข่งรถชาวไทย
หมวดหมู่:นักฟุตบอลชายชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
กล้ามเนื้อเฟลกเซอร์ ดิจิทอรุม โปรฟันดัส

ในทางกายวิภาคศาสตร์มนุษย์ กล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus; FDP) เป็นกล้ามเนื้อในปลายแขนที่ทำหน้าที่งอนิ้วมือ จัดว่าเป็น extrinsic muscle เพราะว่าการเคลื่อนไหวของกล้ามเนื้อนี้อยู่ที่ตำแหน่งที่แตกต่างจากตัวหลักของมัดกล้ามเนื้อ
กล้ามเนื้อเฟลกเซอร์ ดิจิทอรุม โปรฟันดัส ร่วมกับกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (flexor digitorum superficialis) มีเอ็นกล้ามเนื้อยาวที่วิ่งลงตมาลอดปลายแขน ผ่านคาร์ปัล ทันเนล (carpal tunnel) และยึดเกาะกับด้านฝ่ามือของกระดูกนิ้วมือ กล้ามเนื้อนี้มีจุดเกาะต้นอยู่ที่ด้านหน้าของกระดูกอัลนา
กล้ามเนื้อเฟลกเซอร์ ดิจิทอรุม โปรฟันดัสทอดตัวอยู่ใต้กล้ามเนื้อเฟลกเซอร์ ดิจิทอรุม ซุเปอร์ฟิเชียลิส แต่ว่าจะมีจุดเกาะปลายที่อยู่ด้านปลายมากกว่า โดยเอ็นของกล้ามเนื้อเฟลกเซอร์ ดิจิทอรุม โปรฟันดัสจะวิ่งผ่านช่องของเอ็นกล้ามเนื้อเฟลกเซอร์ ดิจิทอรุม ซุเปอร์ฟิเชียลิส เข้าไปเกาะกับกระดูกนิ้วมือท่อนปลาย (distal phalanx)

**เส้นประสาทที่เลี้ยง**
กล้ามเนื้อเฟลกเซอร์ ดิจิทอรุม โปรฟันดัสถูกเลี้ยงโดยเส้นประสาทมีเดียน (median nerve) และเส้นประสาทอัลนา (ulnar nerve) โดยที่- ด้านใกล้กลาง (medial aspect) ของกล้ามเนื้อนี้ (ซึ่งทำหน้าที่งอนิ้วนางและนิ้วก้อย) เลี้ยงโดยเส้นประสาทอัลนา (C8, T1)- ด้านข้าง (lateral aspect) ของกล้ามเนื้อนี้ (ซึ่งทำหน้าที่งอนิ้วชี้และนิ้วนาง) เลี้ยงโดยเส้นประสาทมีเดียน โดยผ่านแขนงแอนทีเรียร์อินเตอร์ออสเซียส (C8, T1)
กล้ามเนื้อนี้เป็นกล้ามเนื้อหนึ่งในสองกล้ามเนื้อกลุ่มงอนิ้วมือที่เลี้ยงโดยเส้นประสาทมีเดียน (อีกมัดหนึ่งคือกล้ามเนื้อเฟลกเซอร์ คาร์ไพ อัลนาริส (flexor carpi ulnaris))

**ภาพอื่นๆ**

**แหล่งข้อมูลอื่น**
 fdp- flexordigprofundus
หมวดหมู่:กล้ามเนื้อของรยางค์บน
จัตุรัส

จัตุรัส อาจหมายถึง
 คณิตศาสตร์- รูปสี่เหลี่ยมจัตุรัส รูปทรงเรขาคณิต- จัตุรัสละติน (Latin square) ตารางที่ทุกแถวทุกหลักมีตัวเลขไม่ซ้ำกัน- จัตุรัสกล (magic square) เกมคณิตศาสตร์
 สถานที่- จัตุรัสของเมือง (town square) สถานที่รวมชุมชนในเมือง
** จัตุรัสเทียนอันเหมิน (天安门广场) ปักกิ่ง ประเทศจีน
** จัตุรัสทราฟัลการ์ (Trafalgar Square) ลอนดอน สหราชอาณาจักร
** จัตุรัสชาร์ล เดอ โกล (Place Charles de Gaulle) ปารีส ประเทศฝรั่งเศส
** ปลัสเดอลากงกอร์ด (Place de la Concorde) ปารีส ประเทศฝรั่งเศส
** จัตุรัสซานมาร์โก (Piazza di San Marco) เวนิส ประเทศอิตาลี
** จัตุรัสเมืองเก่า (Old Town Square) ปราก ประเทศเช็กเกีย
** จัตุรัสแดง (Красная площадь) มอสโก ประเทศรัสเซีย
** จัตุรัสไทมส์ (Times Square) นิวยอร์ก สหรัฐอเมริกา
** จัตุรัสบาดิ่ญ (Ba Đình Square) ฮานอย ประเทศเวียดนาม- อำเภอจัตุรัส จังหวัดชัยภูมิ ประเทศไทย
ยูกิฮิโระ มัตสึโมโตะ

ยูกิฮิโระ มัตสึโมโตะ
ยูกิฮิโระ มัตสึโมโตะ (Matsumoto Yukihiro หรือที่รู้จักกันว่า Matz) (เกิด 1 มิถุนายน 1965) เป็นนักวิทยาศาสตร์คอมพิวเตอร์และโปรแกรมเมอร์ชาวญี่ปุ่น รู้จักกันในนามผู้พัฒนาภาษารูบี
มัตสึโมโตะเกิดที่จังหวัดโอซากะ เขาเรียนการเขียนโปรแกรมด้วยตนเองจนกระทั่งจบชั้นมัธยม เขาเรียนจบด้านวิทยาการสารสนเทศจากมหาวิทยาลัยสึกูบะ เขาทำวิจัยเกี่ยวกับภาษาโปรแกรมและคอมไพเลอร์
ค.ศ. 2006 มัตสึโมโตะเป็นหัวหน้าคณะวิจัยและพัฒนาที่ห้องปฏิบัติการเครือข่ายประยุกต์และการสื่อสาร บริษัทพัฒนาระบบโอเพนซอร์สแห่งหนึ่งในจังหวัดชิมาเนะ

**อ้างอิง**
หมวดหมู่:ภาษารูบี
หมวดหมู่:นักเขียนโปรแกรมชาวญี่ปุ่น
หมวดหมู่:นักวิทยาการคอมพิวเตอร์
หมวดหมู่:บุคคลจากจังหวัดโอซากะ
หมวดหมู่:ศิษย์เก่าจากมหาวิทยาลัยสึกูบะ
กล้ามเนื้อเฟลกเซอร์ พอลิซิส ลองกัส

กล้ามเนื้อเฟลกเซอร์ พอลิซิส ลองกัส (flexor pollicis longus, FPL) เป็นกล้ามเนื้อที่อยู่ในปลายแขน (forearm) และมือ ที่ทำหน้าที่งอนิ้วหัวแม่มือ กล้ามเนื้อนี้วางตัวอยู่ในระนาบเดียวกันกับกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus)

**จุดเกาะต้นและจุดเกาะปลาย**
กล้ามเนื้อนี้มีจุดเกาะเริ่มมาจากร่องพื้นผิวด้านหน้าของตัวกระดูกเรเดียส จุดเกาะต้นเริ่มจากบริเวณใต้ต่อปุ่มนูนเรเดียส (radial tuberosity) และแนวเฉียงของกระดูกเรเดียส (oblique line of the radius) ไปจนจรดกล้ามเนื้อโปรเนเตอร์ ควอดราตัส (pronator quadratus)
นอกจากนี้จุดเกาะต้นยังออกมาจากบริเวณที่ติดกับเอ็นเยื่อระหว่างกระดูกของปลายแขน (interosseous membrane of the forearm) และโดยเป็นแผ่นเอ็นอ้วนๆ (fleshy slip) เกาะจากขอบด้านใกล้กลางของโคโรนอยด์ โพรเซส (coronoid process) ของกระดูกอัลนา (ulna) หรือจากปุ่มมีเดียล อีพิคอนไดล์ (medial epicondyle) ของกระดูกต้นแขน (humerus)
ใยกล้ามเนื้อนี้จะกลายเป็นเอ็นแบนๆ ผ่านใต้เฟลกเซอร์ เรตินาคิวลัมของมือ (flexor retinaculum) ผ่านคาร์ปัล ทันเนล (carpal tunnel) แล้วลอดอยู่ระหว่างปลายจุดเกาะด้านข้าง (lateral head) ของกล้ามเนื้อเฟลกเซอร์ พอลิซิส เบรวิส (flexor pollicis brevis) และส่วนเฉียง (oblique part) ของกล้ามเนื้อแอดดักเตอร์ พอลิซิส (adductor pollicis) แล้วจึงเข้าสู่ช่อง
osseoaponeurotic canal เช่นเดียวกับเอ็นกล้ามเนื้อกลุ่มงอนิ้วมืออันอื่นๆ แล้วไปเกาะปลายกับฐานของกระดูกนิ่วมือท่อนปลาย (distal phalanx) ของนิ้วหัวแม่มือ

**ความสัมพันธ์**
เส้นประสาทแอนทีเรียร์อินเตอร์ออสเซียส (anterior interosseous nerve) ซึ่งเป็นแขนงของเส้นประสาทมีเดียน (median nerve) และหลอดเลือดดำและหลอดเลือดแดงแอนทีเรียร์อินเตอร์ออสเซียส (anterior interosseous artery and vein) ผ่านด้านหน้าของเอ็นเยื่อระหว่างกระดูกของปลายแขนไปทางด้านล่าง ระหว่างกล้ามเนื้อเฟลกเซอร์ พอลิซิส ลองกัสและกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus)
การบาดเจ็บต่อเอ็นกล้ามเนื้อนี้มักจะหายได้ยากเนื่องจากมีเลือดมาเลี้ยงอย่างจำกัด

**หน้าที่**
กล้ามเนื้อเฟลกเซอร์ พอลิซิส ลองกัสเป็นกล้ามเนื้อทำหน้าที่งอกระดูกนิ้วหัวแม่มือ เมื่อนิ้วหัวแม่มืองอ กล้ามเนื้อนี้จะช่วยงอข้อมือ

**ความแปรผัน**
แผ่นกล้ามเนื้ออาจเชื่อมกับกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (flexor digitorum superficialis) , กล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) , หรือ กล้ามเนื้อโปรเนเตอร์ เทเรส (pronator teres) หรือบางครั้งอาจพบเอ็นที่เกินมาไปเกาะกับกระดูกของนิ้วชี้

**ภาพอื่นๆ**

**แหล่งข้อมูลอื่น**
 fpl- 221577223- Flexor+pollicis+longus+muscle-  PTCentral date=2012-02-04 
หมวดหมู่:กล้ามเนื้อของรยางค์บน
กล้ามเนื้อกลุ่มโมบายล์ แวด

กล้ามเนื้อกลุ่มโมบายล์ แวด (Mobile wad; Mobile wad of Henry) เป็นกลุ่มของกล้ามเนื้อ 3 มัดที่อยู่ในพื้นที่ด้านหลังของปลายแขน (posterior compartment of the forearm)  ได้แก่- กล้ามเนื้อเบรคิโอเรเดียลิส (brachioradialis)- กล้ามเนื้อเอกซ์เทนเซอร์ คาร์ไพ เรเดียลิส เบรวิส (extensor carpi radialis brevis)- กล้ามเนื้อเอกซ์เทนเซอร์ คาร์ไพ เรเดียลิส ลองกัส (extensor carpi radialis longus)
ในบางครั้งอาจเรียกกล้ามเนื้อว่า พื้นที่ด้านข้างของปลายแขน (lateral compartment" of the forearm) 

**อ้างอิง**

**แหล่งข้อมูลอื่น**
  Description at orthopaediccare.net date=2007-06-03 -  Picture at med.tufts.edu date=2006-09-03 
หมวดหมู่:กล้ามเนื้อของรยางค์บน
ฝันเปียก

ฝันเปียก (Nocturnal emission หรือ wet dream หรือ sex dream หรือ sleep orgasm) เป็นความเสียวสุดยอดทางเพศเกิดเองที่เกี่ยวข้องกับการหลั่งน้ำอสุจิในชาย หรือการหล่อลื่นช่องคลอดในหญิงหากเธอรับรู้ว่าส่งผลให้เกิดความเสียวสุดยอดทางเพศ ฝันเปียกเกิดขึ้นได้ตลอดวัยเจริญพันธุ์ โดยพบบ่อยที่สุดในช่วงวัยรุ่นและวัยผู้ใหญ่ตอนต้น เป็นไปได้ว่าจะตื่นขึ้นระหว่างการฝันเปียกหรือหลับผ่านฝันเปียก

**กระบวนการเกิดฝันเปียก**
เมื่อเด็กผู้ชายมีพัฒนาการเข้าสู่วัยรุ่นจะมีการเปลี่ยนแปลงทางร่างกายและระบบอวัยวะสืบพันธุ์ให้มีการสร้างและหลั่งน้ำอสุจิ ตลอดจนเริ่มมีความรู้สึกต่ออารมณ์ทางเพศซึ่งเป็นผลจากฮอร์โมน แรงขับดันทางเพศเหล่านี้หากสะสมไว้โดยไม่มีการปลดปล่อยก็จะทำให้ระบบประสาทซึ่งควบคุมความตื่นตัวทางเพศ (Sexual arousal) มีการปลดปล่อยเกิดแรงตึงเครียดนี้ออกมาโดยอัตโนมัติในขณะนอนหลับซึ่งมักเป็นช่วง Rapid eye movement (REM) sleep ของสรีรวิทยาการนอน ทำให้ความนึกคิดและจินตนาการทางเพศออกมาในรูปแบบความฝันซึ่งเกิดพร้อม ๆ กับการกระตุ้นอวัยวะสืบพันธุ์ให้มีการตื่นตัวทางเพศถึงขีดสุดจนกระทั่งถึงจุดสุดยอด โดยที่เนื้อหาในความฝันนั้นอาจเป็นเรื่องที่เกี่ยวหรือไม่เกี่ยวข้องทางเพศก็ได้ขึ้นอยู่กับประสบการณ์ในอดีต ในเด็กผู้ชายซึ่งเพิ่งเข้าสู่วัยรุ่นอาจฝันถึงเรื่องตื่นเต้นทั่วๆไป  ฝันว่ากำลังปัสสาวะ หรือแม้กระทั่งฝันว่ากำลังสำเร็จความใคร่ให้ตัวเองก็ได้ ในขณะที่ชายหนุ่มที่อายุมากขึ้นอาจจินตนาการถึงภาพโป๊เปลือยของเพศตรงข้าม ผู้หญิงที่รัก หรือกิจกรรมการร่วมเพศเสมือนจริง ความฝันเหล่านี้มักเกิดในช่วงเวลาเช้าซึ่งเป็นช่วงครึ่งหลับครึ่งตื่นในระยะ REM sleep ตามธรรมชาติ ทำให้สามารถจดจำเนื้อหาในความฝันได้ค่อนข้างดี วัยรุ่นชายที่เคยมีประสบการณ์ฝันเปียกมักบรรยายความรู้สึกว่าเหมือนจุดสุดยอดทางเพศจากการมีกิจกรรมทางเพศของจริง อาจมีการตกใจหรือสะดุ้งตื่นขณะมีการหลั่งน้ำอสุจิแต่ส่วนใหญ่มักเข้าสู่ภวังค์การนอนหลับต่อไป จนกระทั่งตื่นนอนก็จะพบคราบอสุจิเปรอะตรงเป้ากางเกงชั้นใน  ผ้าห่ม และผ้าปูที่นอน

**การสำเร็จความใคร่ด้วยตนเอง**
ในผู้ชายนั้นเป็นที่สังเกตกันว่าการสำเร็จความใคร่ด้วยตัวเอง บ่อย ๆ นั้นทำให้โอกาสฝันเปียกลดลง เนื่องจากมีการหลั่งน้ำอสุจิอยู่เสมอจนไม่เหลือล้นออกมาขณะหลับ และทำให้ความแรงขับดันและความตึงเครียดทางเพศตามธรรมชาติลดลง มีเด็กวัยรุ่นจำนวนมากที่ไม่เคยมีประสบการณ์ฝันเปียกเลยหลังจากช่วงแตกเนื้อหนุ่ม เนื่องจากค้นพบการหลั่งน้ำอสุจิครั้งแรกก็โดยการสำเร็จความใคร่ด้วยตัวเอง

**อ้างอิง**
  ข้อมูลฝันเปียก จากกรมอนามัย กระทรวงสาธารณสุข date=2008-10-21 -  ข้อมูลฝันเปียก จากมหาวิทยาลัยขอนแก่น date=2008-12-20 
หมวดหมู่:ความเสียวสุดยอดทางเพศ
หมวดหมู่:การนอน
หมวดหมู่:เพศศึกษา
ธนาคารอสุจิ

ธนาคารอสุจิ เป็นการให้บริการเก็บตัวอย่างน้ำอสุจิ เพื่อการใช้ต่อไปในอนาคต เช่น การผสมเทียม ความผิดปกติทางด้านร่างกาย หรือเพื่อใช้เป็นตัวอย่างงานวิจัย เป็นต้น ธนาคารอสุจิแห่งแรกของโลกเปิดที่เมือง ไอโอวาซิตีในรัฐไอโอวา สหรัฐอเมริกา และ โตเกียว ประเทศญี่ปุ่น

**รูปแบบการเก็บรักษา**
การเก็บรักษานั้นเป็นรู้จักทั่วโลก คือการแช่ตัวอย่างลงในไนโตเจนเหลว โดยก่อนจะแช่ลงไปนั้น ตัวอย่างจะถูกจัดเก็บไว้ในแท่งเก็บตัวอย่างที่ทำจากพลาสติกทนต่อแรงกดดันสูงและรับความเย็นได้เร็ว โดยเก็บรักษาเชื้ออสุจิไว้ที่อุณหภูมิ ลบ 196 องศาเซลเซียส สามารถเก็บรักษาได้นานหลายสิบปี เพื่อเก็บรักษาเชื้ออสุจิจากผู้บริจาค

**เกณฑ์ในการพิจารณาผู้บริจาค**
 โดยมากมักจะขอจากนักศึกษาในโรงเรียนแพทย์ ซึ่งมักมีสติปัญญาดี
** ผู้ให้บริจาคต้องทำการตรวจเลือดและโรคภัยที่มีก่อนเพื่อใช้เป็นเกณฑ์ในการพิจารณาดังนี้
*** อายุของผู้บริจาคไม่ควรเกิน 40 ปี
*** ไม่มีโรคทางพันธุกรรม เช่น โลหิตจาง หรือโรคติดต่อทางเพศสัมพันธ์ เช่น เอดส์ หนองใน ซิฟิลิส ไวรัสตับอักเสบบี
*** ผู้บริจาคต้องมีสุขภาพแข็งแรง น้ำเชื้อมีคุณภาพดี (ต้องผ่านการตรวจน้ำเชื้อก่อน หรือน้ำเชื้อที่ได้มาจะถูกนำไปตรวจ)
*** ต้องมีการให้ข้อมูลไว้เพื่อการพิจารณา โดยให้ข้อมูลดังนี้ รูปร่าง ส่วนสูง สีผิว สีผม เชื้อชาติ และหมู่เลือด

**ขั้นตอนการเก็บรักษา**
 ให้ผู้บริจาคเก็บน้ำอสุจิด้วยการสำเร็จความใคร่ด้วยตนเอง ในห้องที่จัดไว้ให้ แล้วนำมาใส่ในขวดปากกว้างที่ปราศจากเชื้อ ก่อนนำไปส่งให้กับห้องแล็บเพื่อนำไปเก็บแช่เแข็ง- ห้องจัดเก็บจะนำน้ำอสุจิไปวิเคราะห์ (semen analysis) เพื่อให้ผลว่าอสุจิมีความสามารถในการผสมกับไข่ได้หรือไม่ดังนี้
** จำนวนตัวอสุจิไม่ต่ำกว่า 40 ล้านตัวต่อซีซี 
** อัตราการเคลื่อนไหวของตัวอสุจิมากกว่าร้อยละ 60 
** รูปร่างของอสุจิปกติที่แข็งแรงมากกว่าร้อยละ 30 เนื่องจากในการผสม จะมีบางส่วนตายไปประมาณร้อยละ 30-40 - หลังจากนั้น อสุจิจะต้องใส่สารละลาย กลีเซอรอล, โซเดียมซิเตรท, กลูโคส, ฟรุกโตส, ไข่แดง ให้เป็นอาหารสำหรับอสุจิ ผสมกับน้ำอสุจิ แล้วนำใส่หลอดพลาสติกเล็กๆ เพื่อเข้าสู่กระบวนการจัดเก็บต่อไป- นำไปแขวนในระดับ 15 เซนติเมตรเหนือระดับไนโตรเจนเหลวซึ่งมีอุณหภูมิ -196 องศาเซลเซียส โดยจะไม่แช่ลงโดยตรงในไนโตรเจนเหลว เพราะจะทำให้อสุจิเกิดความเสียหายทางเซลล์ในการแช่ด้วยความเย็นมากเกินไป

**จุดประสงค์ที่แท้จริง**
 สำหรับผู้ที่ต้องการเก็บน้ำอสุจิไว้ ก่อนการรับการรักษาต่างๆ ที่มีโอกาสทำให้เกิดเป็นหมันได้- สำหรับการรักษาภาวะมีบุตรยาก เนื่องจากสามีต้องเดินทางบ่อยๆ ทำให้มีโอกาสท่ออสุจิตีบ ในรายที่ในอัณฑะมีตัวอสุจิแต่ไม่สามารถออกมาในน้ำอสุจิได้- แช่แข็งอสุจิจากผู้บริจาค เพื่อใช้สำหรับผู้ที่ต้องการรับอสุจิของผู้บริจาค ในกรณีที่ฝ่ายสามีไม่สามารถผลิตน้ำอสุจิได้ เนื่องจากมีโรคบางอย่างที่มีผลต่อการผลิตตัวอสุจิ

**การนำน้ำเชื้ออสุจิกลับมาใช้ == 
อสุจิที่ถูกแช่แข็งจะหยุดการเคลื่อนไหว ฉะนั้นก่อนจะนำเชื้ออสุจิมาใช้จึงต้องนำหลอดบรรจุเชื้อไปละลาย และเข้าเครื่องปั่นล้าง แล้วจึงนำเชื้ออสุจิไปใช้ต่อไป ถือว่าเป็นกระบวนการสุดท้ายของธนาคารอสุจิ และต้องทำในห้องที่ปลอดเชื้อเท่านั้น 

**อ้างอิง**
 บทความของ รศ.นพ. สมบูรณ์ คุณาธิคม..ภาควิชาสูติศาสตร์-นรีเวชวิทยา ศิริราชพยาบาล ตีพิมพ์ในวารสารคลินิกประจำเดือนเมษายน 2545- รายการกบนอกกะลา ตอน จุดกำเนิดชีวิต ช่วง วิธีการเก็บตัวอย่าง
หมวดหมู่:แพทยศาสตร์
หมวดหมู่:อติสีตชีววิทยา
รา

รา หรือ เชื้อรา เป็นสิ่งมีชีวิตในอาณาจักรเห็ดราซึ่งโตในรูปของใยหลายเซลล์ที่เรียกว่า ไฮฟา ในทางตรงกันข้าม ราที่สามารถเติบโตในรูปแบบของสิ่งมีชีวิตเซลล์เดียวจะเรียกว่า ยีสต์ 
รามีความหลากหลายทางชีวภาพมาก ซึ่งการเติบโตของไฮฟา ทำให้เกิดรูปร่างที่ผิดแปลก โดยเฉพาะอย่างยิ่งบนอาหาร รามีโครโมโซมเพียงชุดเดียว (haploid) มีผนังเซลล์ ส่วนใหญ่ประกอบด้วยไคติน (chitin) ไม่มีคลอโรฟิลล์ ดำรงชีพแบบ saprophyte คือ หลั่งเอนไซม์ออกนอกเซลล์ เพื่อย่อยสลายสารอินทรีย์ที่มีโมเลกุลขนาดใหญ่และซับซ้อนให้ได้เป็นโมเลกุลที่เล็กที่สุดแล้วจึงดูดซับเข้าไปภายในเซลล์
ราถูกจัดให้เป็นจุลินทรีย์ และไม่ถูกจำแนกออกไปยังอีกกลุ่มหนึ่ง แต่สามารถพบได้ในส่วนไซโกไมโคตาและอาสโกไมโคตา ในอดีต ราถูกจัดให้อยู่ภายในกลุ่มดิวเทอโรไมโคตา ็ 
รา​อยู่​ใน​อาณาจักร​เห็ด​รา (Fungi kingdom) ซึ่ง​มี​มาก​กว่า 100,000 ชนิด รวม​ถึง​รา​ที่​ทำ​ให้​เกิด​โรค​รา​น้ำ​ค้าง, เห็ด​ชนิด​ต่าง ๆ, รา​ที่​ทำ​ให้​เกิด​โรค​ราสนิม​ใน​พืช, และ​ยีสต์. มี​เชื้อ​รา​เพียง 100 ชนิด​เท่า​นั้น​ที่​ทราบ​กัน​ว่า​เป็น​สาเหตุ​ของ​โรค​ที่​เกิด​กับ​คน​และ​สัตว์. ส่วน​รา​อื่น ๆ อีก​หลาย​ชนิด​มี​บทบาท​สำคัญ​ใน​ห่วง​โซ่​อาหาร นั่น​คือ​ทำ​หน้า​ที่​ย่อย​สลาย​สิ่ง​มี​ชีวิต​ที่​ตาย​แล้ว​และ​โดย​วิธี​นั้น​สาร​ประกอบ​ที่​จำเป็น​จึง​ถูก​นำ​กลับ​มา​ให้​พืช​ใช้​ได้​อีก. นอก​จาก​นี้ รา​กับ​พืช​ยัง​มี​ความ​สัมพันธ์​แบบ​พึ่ง​พา​อาศัย​กัน โดย​ช่วย​พืช​ดูด​ซึม​สาร​อาหาร​จาก​ดิน. และ​รา​บาง​ชนิด​เป็น​ปรสิต.
จุด​เริ่ม​ต้น​วงจร​ชีวิต​ของ​รา​เกิด​จาก​สปอร์​หนึ่ง​สปอร์​ที่​เล็ก​มาก​จน​มอง​ด้วย​ตา​เปล่า​ไม่​เห็น ปลิว​ล่อง​ลอย​ไป​กับ​สาย​ลม. ถ้า​สปอร์​ตก​ลง​บน​แหล่ง​อาหาร​ที่​เหมาะ​สม​รวม​ทั้ง​มี​องค์​ประกอบ​อื่น ๆ ด้วย เช่น มี​อุณหภูมิ​และ​ความ​ชื้น​พอ​เหมาะ สปอร์​จะ​งอก​เป็น​เซลล์​ที่​มี​ลักษณะ​คล้าย​เส้น​ด้าย​ซึ่ง​เรียก​ว่า ใย​รา (hyphae). ใย​รา​จะ​รวม​กลุ่ม​กัน​เป็น​ก้อน​ฟู ๆ ที่​เรียก​ว่า​กลุ่ม​ใย​รา (mycelium) ซึ่ง​สามารถ​มอง​เห็น​ได้​ด้วย​ตา​เปล่า. รา​อาจ​มี​ลักษณะ​คล้าย​คราบ​สกปรก​หรือ​รอย​เปื้อน เช่น รา​ที่​ขึ้น​ตาม​ปูน​ยา​แนว​กระเบื้อง​ใน​ห้อง​น้ำ.
รา​ขยาย​พันธุ์​เก่ง​มาก. รา​ธรรมดา ๆ ที่​ขึ้น​บน​ขนมปัง​ไรโซปัส สโตโลนิเฟอร์ (Rhizopus stolonifer) มี​ลักษณะ​เป็น​จุด​สี​ดำ​เล็ก ๆ ซึ่ง​ก็​คือ​อับสปอร์. จุด​สี​ดำ​แค่​หนึ่ง​จุด​มี​สปอร์​มาก​กว่า 50,000 สปอร์ แต่​ละ​สปอร์​สามารถ​สร้าง​สปอร์​ใหม่​ได้​หลาย​ร้อย​ล้าน​สปอร์​ภาย​ใน​เวลา​ไม่​กี่​วัน! ถ้า​มี​สภาพ​แวด​ล้อม​ที่​เหมาะ​สม ก็​ง่าย​มาก​ที่​รา​จะ​ขึ้น​บน​หนังสือ, รอง​เท้า​บูต, หรือ​กระดาษ​บุ​ผนัง​เหมือน​กับ​ที่​มัน​ขึ้น​บน​ขอน​ไม้​ใน​ป่า.
รา “กิน” อาหาร​อย่าง​ไร? ไม่​เหมือน​สัตว์​และ​มนุษย์​ซึ่ง​จะ​กิน​ก่อน​แล้ว​ค่อย​ดูด​ซึม​สาร​อาหาร​โดย​อาศัย​ระบบ​ย่อย​อาหาร แต่​รา​มัก​จะ​ใช้​วิธี​กลับ​กัน. เมื่อ​โมเลกุล​ของ​สิ่ง​มี​ชีวิต​มี​ขนาด​ใหญ่​หรือ​ซับซ้อน​เกิน​กว่า​จะ​กิน​เข้า​ไป​ได้ รา​จะ​ค่อย ๆ ปล่อย​น้ำ​ย่อย​ออก​มา​เพื่อ​ย่อย​โมเลกุล​ให้​มี​ขนาด​เล็ก​ลง​แล้ว​ก็​ดูด​ซึม​สาร​อาหาร​เข้า​ไป. นอก​จาก​นั้น เนื่อง​จาก​รา​ไม่​สามารถ​ออก​หา​อาหาร​เอง​ได้ มัน​จึง​ต้อง​อาศัย​อยู่​ใน​อาหาร.
รา​สามารถ​ผลิต​สาร​พิษ​เรียก​ว่า สาร​พิษ​จาก​รา (mycotoxin) ซึ่ง​อาจ​ทำ​ให้​เกิด​ปฏิกิริยา​ที่​เป็น​อันตราย​ต่อ​มนุษย์​และ​สัตว์. สาร​พิษ​ดัง​กล่าว​อาจ​มี​ผล​ต่อ​เรา​หาก​หายใจ​เข้า​ไป, กลืน, หรือ​สัมผัส​กับ​ผิวหนัง​โดย​ตรง. แต่​รา​ก็​ไม่​ได้​เป็น​อันตราย​เสมอ​ไป เพราะ​รา​บาง​ชนิด​มี​ประโยชน์​มาก.

**อ้างอิง**
หมวดหมู่:เห็ดรา
แปซิฟิก-ทเวลฟ์

right
แปซิฟิก-ทเวลฟ์คอนเฟอเรนซ์ (อังกฤษ: Pacific-12 Conference) นิยมเรียกย่อๆ ว่า แพ็ค-ทเวลฟ์ (Pac-12) เป็นกลุ่มมหาวิทยาลัยที่อยู่ทางตะวันตกของสหรัฐอเมริกาชายฝั่งมหาสมุทรแปซิฟิก 12 แห่ง ที่รวมตัวกันเพื่อแข่งขันกีฬาระหว่างสถาบัน ปัจจุบันจัดการแข่งขันกีฬาประเภทชาย 11 รายการ ประเภทหญิงอีก 11 รายการ ที่สำคัญเช่น อเมริกันฟุตบอล (ชาย), บาสเกตบอล (ชายและหญิง), เบสบอล (ชาย), ซอฟต์บอล (หญิง), โปโลน้ำ (ชายและหญิง) เป็นต้น
ประวัติของแปซิฟิก-เทน ย้อนหลังไปถึง 15 ธันวาคม ค.ศ. 1915 (พ.ศ. 2458) เมื่อมีการก่อตั้ง แปซิฟิกโคสคอนเฟอร์เรนซ์ (Pacific Coast Conference, PCC) นับแน่นั้นมามีการเปลี่ยนแปลงชื่อและสมาชิกจนกระทั่งเมื่อ 1 กรกฎาคม ค.ศ. 1978 (พ.ศ. 2521) จึงกลายเป็น แปซิฟิก-เทน ในปัจจุบันหลังรับ มหาวิทยาลัยแอริโซนา และมหาวิทยาลัยแอริโซนาสเตต จนมีสมาชิก 10 สถาบัน
ในวันที่ 27 กรกฎาคม 2553 ทางคอนเฟอเรนซ์ประกาศจะเปลี่ยนชื่อเป็น Pacific-12 Conference โดยเพิ่มสมาชิกจาก มหาวิทยาลัยโคโลราโด และมหาวิทยาลัยยูทาห์ 
สมาชิกในปัจจุบันได้แก่- มหาวิทยาลัยออริกอน- มหาวิทยาลัยออริกอนสเตต- มหาวิทยาลัยวอชิงตัน- มหาวิทยาลัยวอชิงตันสเตต- มหาวิทยาลัยสแตนฟอร์ด- มหาวิทยาลัยแคลิฟอร์เนีย เบิร์กลีย์- มหาวิทยาลัยแคลิฟอร์เนีย ลอสแอนเจลิส- มหาวิทยาลัยเซาเทิร์นแคลิฟอร์เนีย- มหาวิทยาลัยแอริโซนา - มหาวิทยาลัยแอริโซนาสเตต

**อ้างอิง**
หมวดหมู่:กีฬาระดับอุดมศึกษา
ปแปซิฟิก-เทน
มงคล อมาตยกุล

มงคล อมาตยกุล (9 กุมภาพันธ์ พ.ศ. 2461 - 20 กันยายน พ.ศ. 2532) นักดนตรี นักแต่งเพลง ผู้ก่อตั้งวงดนตรีจุฬารัตน์

**ประวัติ**
มงคล อมาตยกุล เกิดที่อำเภอพระนคร เป็นบุตรของอำมาตย์เอก พระยาวินิจวิทยาการ (กร อมาตยกุล) กับหม่อมหลวงผาด เสนีวงศ์ มีศักดิ์เป็นหลานปู่ของพระปรีชากลการ (สำอาง อมาตยกุล) และเหลนของพระยากระสาปนกิจโกศล (โหมด อมาตยกุล) จบการศึกษาจากโรงเรียนวัดชนะสงคราม โรงเรียนหอวัง โรงเรียนปทุมคงคา และโรงเรียนสวนกุหลาบวิทยาลัย (ส.ก.7502, พ.ศ. 2479 รุ่นเดียวกับพลเอกเปรม ติณสูลานนท์) จากนั้นเข้าศึกษาต่อที่คณะสัตวแพทยศาสตร์ จุฬาลงกรณ์มหาวิทยาลัย

**เข้าสู่วงการ**
หลังจากเรียนที่คณะสัตวแพทยศาสตร์ จุฬาลงกรณ์มหาวิทยาลัยจนถึงชั้นปีที่ 4 จึงหยุดเรียน เพราะมหาวิทยาลัยหยุดการเรียนการสอนเนื่องจากเกิดสงครามโลกครั้งที่ 2  ได้หันไปเล่นดนตรีสากล ตั้งคณะละครวิทยุ และแต่งบทละคร เล่นออกอากาศทางสถานีวิทยุ และได้เป็นนักแต่งเพลง เรียบเรียงเสียงประสาน และเป็นหัวหน้าวงดนตรีของเทศบาลนครกรุงเทพ
ในปี พ.ศ. 2489 ได้ร่วมวงดนตรีดุริยะโยธิน ก่อนจะลาออกมาตั้งวงดนตรีมงคล อมาตยกุล เป็นของตนเอง รับแสดงตามโรงภาพยนตร์ หรืองานลีลาศ ร่วมกับ ป. ชื่นประโยชน์ เนียน วิชิตนันท์ ร้อยแก้ว รักไทย ไพบูลย์ บุตรขัน มีนักร้องเช่น วงจันทร์ ไพโรจน์ นริศ อารีย์ ลัดดา ศรีวรนันท์ ปรีชา บุณยเกียรติ
ในปี พ.ศ. 2492 ครูมงคล ได้เป็นหัวหน้าห้องบันทึกแผ่นเสียงของห้างดี. คูเปอร์ จอห์นสัน และได้ช่วยสนับสนุนการบันทึกเสียงของครูเพลงหลายท่าน เช่น ครูไพบูลย์ บุตรขัน ปี พ.ศ. 2500 ครูมงคล อมาตยกุล ได้ก่อตั้งวงดนตรีจุฬารัตน์ ซึ่งสร้างลูกศิษย์ลูกหาให้กับวงการเพลงลูกทุ่ง เป็นจำนวนมาก เช่น ชาย เมืองสิงห์ ทูล ทองใจ พร ภิรมย์ พนม นพพร ศรีไพร ใจพระ ชัย อนุชิต​ ปอง ปรีดา วงจันทร์ ไพโรจน์ สังข์ทอง สีใส หยาด นภาลัย บุปผา สายชล สุชาติ เทียนทอง นพดล ดวงพร ประจวบ จำปาทอง โฆษิต นพคุณ แมน เนรมิตร
เพลงที่มีชื่อเสียงที่สุดของครูมงคล คือเพลง "เย้ยฟ้าท้าดิน" ประพันธ์คำร้องโดย ชาลี อินทรวิจิตร และสัมพันธ์ อุมากูล ขับร้องโดยสุรสิทธิ์ สัตยวงศ์ ประกอบละครเรื่อง เทพบุตรฮ่อ ของ ส. อาสนจินดา ในปี พ.ศ. 2497

**ถึงแก่กรรม**
ช่วงบั้นปลายชีวิต ครูมงคลมีปัญหาด้านสุขภาพ จึงยุบวงดนตรีจุฬารัตน์ในปี พ.ศ. 2516 ถึงแก่กรรมเมื่อวันที่ 20 กันยายน พ.ศ. 2532 สิริอายุ 71 ปี

**ลำดับสาแหรก**

**อ้างอิง**
2532
หมวดหมู่:นักดนตรีไทย
หมวดหมู่:นักแต่งเพลงลูกทุ่ง
หมวดหมู่:นักแต่งเพลงลูกกรุง
หมวดหมู่:วงดนตรีจุฬารัตน์
หมวดหมู่:สกุลอมาตยกุล
หมวดหมู่:บุคคลจากโรงเรียนหอวัง
หมวดหมู่:บุคคลจากโรงเรียนปทุมคงคา
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ราชสกุลเสนีวงศ์
หมวดหมู่:บุคคลจากเขตพระนคร
เปรื่อง ชื่นประโยชน์

เปรื่อง ชื่นประโยชน์ หรือชื่อในวงการนักแต่งเพลง ป. ชื่นประโยชน์ (31 พฤษภาคม พ.ศ. 2465 - 6 สิงหาคม พ.ศ. 2544) เป็นนักดนตรี และนักแต่งเพลง ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ประพันธ์เพลง) ประจำปี พ.ศ. 2538

**ประวัติ**
เปรื่อง ชื่นประโยชน์ เกิดเมื่อวันที่ 31 พฤษภาคม พ.ศ. 2465 ที่กรุงเทพมหานคร เป็นบุตรของนายแปลก และนางพิณ ชื่นประโยชน์ ศึกษาที่โรงเรียนช่างก่อสร้างอุเทนถวาย แต่ไม่ชอบ จึงลาออกมาเป็นนักเรียนดุริยางค์ที่กองดุริยางค์ทหารบก มีผลงานแต่งเพลง เพลงแรกตั้งแต่อายุเพียง 18 ปี ชื่อเพลง "เพื่อนรักเก่า" ขับร้องโดย เฉลา ประสบศาสตร์ เรียบเรียงเสียงประสานโดย ครูนารถ ถาวรบุตร
ครูเปรื่องเป็นเพื่อนสนิทในกลุ่มเดียวกับมงคล อมาตยกุล และเชาว์ แคล่วคล่อง เป็นนักดนตรีบรรเลงตามโรงละคร และโรงภาพยนตร์ และตระเวนออกแสดงไปกับคณะจันทโรภาส ของพรานบูรพ์ และย้ายมาเป็นนักแต่งเพลงประจำวงดนตรีดุริยะโยธิน ในปี พ.ศ. 2494
ผลงานแต่งเพลงของครูเปรื่องเริ่มเป็นที่ยอมรับ โดยมีผลงานแต่งเพลงละครร่วมกับครูเพลงท่านอื่น เช่น มงคล อมาตยกุล, ชาลี อินทรวิจิตร, ส. อาสนจินดา, เสน่ห์ โกมารชุน, สุวัฒน์ วรดิลก เป็นต้น
ในปี พ.ศ. 2501 ครูเปรื่องก่อตั้งวงดนตรี "ป. ชื่นประโยชน์" ขึ้นรับงานทั่วไป  เปิดโรงเรียนสอนดนตรีที่สี่แยกบางขุนพรหม และแต่งตำราวิชาดนตรีออกเผยแพร่ และยังได้เป็นหัวหน้าวงดนตรีพินทุสร ของ องค์การ ร.ส.พ.
เพลงที่มีชื่อเสียงของครูเปรื่อง ได้แก่เพลง "มารหัวใจ" ขับร้องโดย วริษา เศวตรักษ์ "พ่อพระในดวงใจ" ขับร้องโดย เพ็ญศรี พุ่มชูศรี "มนต์รักเรียกหา" ขับร้องโดย สุเทพ วงศ์กำแหง "คอย" และ "สักวันหนึ่ง" ขับร้องโดย นริศ อารีย์ "จ้าวหัวใจ" ขับร้องโดย นิรมล อิศรางกูร ณ อยุธยา
ครูเปรื่องได้รับรางวัลแผ่นเสียงทองคำพระราชทาน 2 ครั้ง ในปี พ.ศ. 2507 จากเพลง "มารหัวใจ" และ พ.ศ. 2509 จากเพลง "ไม่มีวัน" ทั้งสองเพลงขับร้องโดยสวลี ผกาพันธุ์  โดยเฉพาะเพลงไม่มีวัน ได้รับรางวัลทั้งในสาขาทำนอง คำร้อง และเรียบเรียงเสียงประสานยอดเยี่ยม
ด้านชีวิตส่วนตัว ครูเปรื่อง สมรสกับนางสนอง ชื่นประโยชน์ มีบุตร 3 คน เป็นชาย 2 คน เป็นหญิง 1 คน
ครูเปรื่องได้รับการเชิดชูเกียรติเป็นศิลปินแห่งชาติ ประจำปี พ.ศ. 2538 ก่อนจะเสียชีวิตเมื่อวันที่ 6 สิงหาคม พ.ศ. 2544 สิริอายุ 79 ปี

**อ้างอิง**
 จำนวนหน้า=168
หมวดหมู่:ศิลปินแห่งชาติสาขาศิลปะการแสดง
หมวดหมู่:นักแต่งเพลงลูกกรุง
หมวดหมู่:นักไวโอลินชาวไทย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:นักดนตรีจากกรุงเทพมหานคร